SASKAŅOTS

Rēzeknes novada pašvaldības

Izpilddirektors J.Troška

\_\_\_\_\_\_\_\_\_\_\_\_\_\_.03.2021.

**AMATA APRAKSTA PROJEKTS**

|  |  |
| --- | --- |
| *Iestādes nosaukums:* | **Rēzeknes novada pašvaldības administrācija** |
| *Struktūrvienības nosaukums:* | *Attīstības plānošanas nodaļa* |
| *Amata nosaukums:* | *Vecākais vides aizsardzības speciālists* |
| *Profesijas kods:* | *2133 01* |
| *Amata pakļautība:* | *Nodaļas vadītājs* |
| *Darba vieta:* | *Atbrīvošanas al.95A, Rēzekne* |
| *Darba raksturs:* | *Vides aizsardzības speciālists nodrošina vides aizsardzības un pārvaldības uzdevumu izstrādi un izpildi Rēzeknes novadā, piemēro Latvijas Republikas, starptautiskos un Eiropas Savienības vides un vispārējos normatīvos aktus un izmanto vides aizsardzības institucionālās sistēmas iespējas vides pārvaldības uzdevumu risināšanai. Darbs prasa koncentrēšanās spējas, labu atmiņu un komunicēšanās spējas, prasmi pielietot savas zināšanas dokumentu, faktu un informācijas analīzē.* |

1. **PAMATPIENĀKUMI**
   1. Koordinēt dabas resursu ieguvi Rēzeknes novada administratīvajā teritorijā: sagatavot dokumentāciju derīgo izrakteņu ieguves atļaujas izsniegšanai, pēc nepieciešamības veikt derīgo izrakteņu teritoriju apsekošanu dabā, izskatīt un nodrošināt rekultivācijas plānu saskaņošanu; koordinēt pašvaldībai piederošo derīgo izrakteņu un citu dabas resursu lietderīgu izmantošanu; sniegt valsts pārvaldes institūcijām atskaites par izsniegtām derīgo izrakteņu ieguves atļaujām.
   2. Piedalīties Rēzeknes novada vides aizsardzības fonda padomes sēdēs un izskatīt iesniegtos iesniegumus, sagatavot fonda padomes protokolus un to izrakstus.
   3. Reģistrēt vides aizsardzības fonda iesniegtos projektus, koordinēt fonda padomei iesniegto projektu izvērtēšanas procesu; veikt realizēto projektu atskaišu izvērtēšanu un apsekošanu dabā; sagatavot un aktualizēt datu bāzi par apstiprinātiem projektiem un realizētiem projektiem.
   4. Sagatavot lēmumu projektus un citu saistīto dokumentāciju par rūpnieciskās zvejas tiesību nomu un privāto zvejas tiesību izmantošanu novada ūdenstilpnēs;
   5. Gatavot pārskatus par rūpnieciskās zvejas tiesību nomu un privāto zvejas tiesību izmantošanu ezeros, ūdenskrātuvēs, upēs un to posmos. Strādāt ar Zemkopības ministrijas valsts informācijas sistēmu "Latvijas zivsaimniecības integrētā kontroles un informācijas sistēma” .
   6. Izskatīt sabiedrības sūdzības un priekšlikumus vides aizsardzības jomā;
   7. Piedalīties vides aizsardzības projektu izstrādē un ieviešanā;
   8. Apkopot statistikas informāciju par vides jautājumiem pašvaldībā;
   9. Sagatavot informāciju par vides stāvokli, vides kvalitāti un aizsardzību pēc pieprasījuma;
   10. Piedalīties novada plānošanas dokumentu izstrādāšanā un uzraudzībā vides aizsardzības jomā;
   11. Sagatavot plānošanas dokumentu vides pārskatu monitoringa ziņojumus;
   12. Savas kompetences ietvaros pieprasīt un saņemt ar vides aizsardzību saistītu informāciju no valsts un pašvaldību institūcijām, uzņēmumiem, iestādēm un organizācijām;
   13. Sagatavot, analizēt pašvaldības iekšējos normatīvos aktus par vides jautājumiem un dot priekšlikumus to pilnveidošanai;
   14. Veidot datu bāzes par dabas resursiem un to izmantošanu pašvaldībā;
   15. Apkopot informāciju par vidi degradējošiem un piesārņojošiem objektiem Rēzeknes novadā, sadarbībā ar pagastu pārvaldēm koordinēt to sakārtošanas aktivitātes.
   16. Konsultēt pašvaldības darbiniekus, iestāžu vadītājus un iedzīvotājus par vides aizsardzības jautājumiem;
   17. Veikt novada vides monitoringa datu bāzes izveidošanu un papildināšanu (piem., peldūdeņu monitorings, atkritumu izgāztuvju monitorings u.c.) un pēc nepieciešamības informēt par rezultātiem sabiedrību;
   18. Sniegt atzinumus par mikroliegumu izveidošanu un atzinumus normatīvajos aktos par īpaši aizsargājamo dabas teritoriju dabas aizsardzības plāniem un citos normatīvajos aktos noteiktajos gadījumos;
   19. Rāznas un Lubāna ezeru hidrobūvju ūdens līmeņu kontroles jautājumu koordinēšana un sadarbība ar attiecīgajām institūcijām un zemes īpašniekiem;
   20. Koordinēt sadzīves atkritumu apsaimniekošanas jautājumus pašvaldībā;
   21. Kopā ar pagastu pārvaldes pārstāvi piedalīties koku apsekošanā dabā, ja kokus paredzēts cirst ārpus meža atbilstoši Rēzeknes novada pašvaldības saistošajiem noteikumiem;
   22. Koordinēt publisko ūdenstilpņu apsaimniekošanu Rēzeknes novada teritorijā.
   23. Sniegt atzinumus par ūdenstilpju ekspluatācijas (apsaimniekošanas) noteikumiem, tai skaitā, par ūdens objektu ekspluatācijas (apsaimniekošanas) noteikumiem plūdu draudu novēršanai;
   24. Piedalīties dabas, tajā skaitā sugu un biotopu, aizsardzības un pārraudzības un kontroles plānu izstrādāšanā un ieviešanā.
   25. Atbilstoši likumdošanai sniegt priekšlikumus un nosacījumus A un B kategorijas piesārņojošo darbību veikšanai.
   26. Atbilstoši likumdošanai piedalīties ietekmes uz vidi novērtējuma procesā.
   27. Pildīt vides aizsardzības funkcijas decentralizētās kanalizācijas sistēmas pārvaldībā un uzraudzībā, pieņemt un apkopot deklarācijas par iepriekšējā saimnieciskajā gadā izvesto notekūdeņu un nosēdumu apjomu, veikt asenizācijas pakalpojuma sniedzēju reģistrāciju.
   28. Piedalīties izstādēs, konferencēs un semināros, kas saistīti ar vides aizsardzības jautājumiem;
   29. Papildināt savas zināšanas un prasmes atbilstoši darbavietas attīstības vajadzībām;
   30. Savlaicīgi, precīzi un kvalitatīvi pildīt Attīstības plānošanas nodaļas vadītāja lēmumus, pavēles, rīkojumus, noteikumus, norādījumus un instrukcijas, šo pienākumu ietvaros;
   31. Ievērot Latvijas Republikas normatīvos aktus darba pienākumu izpildē;
   32. Organizēt seminārus, darba grupas, sagatavot un prezentēt prezentācijas vides aizsardzības jomā.

**2. IZGLĪTĪBA, PRASMES UN PIEREDZE**

2.1. Augstākā izglītība vides zinātnē ar vides aizsardzību un/vai vides inženieriju saistītā jomā.

2.2. Valsts valodas prasme augstākajā pakāpē;

2.3. Vēlamās prasmes:

2.3.1. iemaņas darbā ar datoru un citu biroja tehniku;

2.3.2. labas komunikācijas un sadarbības prasmes;

2.3.3. spēja darboties un domāt patstāvīgi, plānot un organizēt savu darbību, publiski uzstāties, argumentēti izteikt savu viedokli;

2.3.4. pārzināt Latvijas Republikas likumu “Par pašvaldībām” un citus normatīvos aktus, kas attiecas uz vides aizsardzības jomu.

2.4. Darba pieredze darbā vides jomā vismaz 2 (divi) gadi.

2.5. Vēlama pieredze darbā vides jomā valsts vai pašvaldības institūcijā.

2.6. Vēlama pieredze projektu izstrādē, ieviešanā un/vai pieredze ar teritorijas plānošanu saistītā jomā;

1. **TIESĪBAS**
   1. Piedalīties nodaļas darbinieku un novada pašvaldības administrācijas darbinieku sapulcēs, kur tiek risināti darba jautājumi.
   2. Informēt nodaļas vadītāju par speciālista interesēm un vajadzībām.
   3. Iesniegt priekšlikumus nodaļas vadītājam par darba uzlabošanu.
2. **ATBILDĪBA**
   1. Par darba pienākumu kvalitatīvu izpildi noteiktajā termiņā.
   2. Par darba disciplīnas ievērošanu darba vietā.
   3. Par savā pārziņā nodoto materiālo vērtību saglabāšanu.
   4. Par darba drošības, ugunsdrošības noteikumu un sanitāri higiēnisko normu ievērošanu;
   5. Par Rēzeknes novada pašvaldības administrācijas darba kārtības noteikumu ievērošanu un izpildi.

**5. Aizstāšana**

* 1. Darbinieka prombūtnes laikā viņu aizstāj Attīstības plānošanas nodaļas vadītāja norīkots speciālists.

Attīstības plānošanas nodaļas vadītāja: \_\_\_\_\_\_\_\_\_\_\_\_\_\_\_\_\_\_\_\_\_\_ A.Jaudzema

2021.gada \_\_\_.\_\_\_\_\_\_\_\_\_\_\_

SAŅĒMU:

Vecākais vides aizsardzības speciālists: \_\_\_\_\_\_\_\_\_\_\_\_\_\_\_\_\_\_\_\_\_\_ /vārds, uzvārds/

2021. gada \_\_\_.\_\_\_\_\_\_\_\_\_\_\_